පසුගිය දෙසැම්බර් මාසයේ පැවැති අධ්‍යාපන පොදු සහතික පත්‍ර සාමාන්‍ය පෙළ විභාගයට අයහපත් කාලගුණය හේතුවෙන් පෙනී සිටීමට නොහැකි වූ සිසුන් සඳහා පැවැත්වෙන විභාගය අද (09) ආරම්භ වේ.අයහපත් කාලගුණ තත්ත්වය හේතුවෙන් දිස්ත්‍රික්ක කිහිපයක සිසුනට මෙම විභාගයට පෙනී සිටීමට නොහැකි විය.ඒ අනුව මෙම ශිෂ්‍ය ශිෂ්‍යාවන්ට විශේෂ විභාගයක් පැවැත්වීමට විභාග දෙපාර්මේන්තුව තීරණය කෙළේය.අද සිට 11 වැනිදා දක්වා විභාග මධ්‍යස්ථාන 50කදී සිසුන් 2000කට ආසන්න පිරිසක් මෙම විභාගයට සහභාගි වීමට නියමිතය.මොනරාගල, කුරුණෑගල, මාතලේ, මහනුවර යන දිස්ත්‍රික්කවලදී මෙම විභාගය පැවැත්වේ..